Vidiškės

Vidiškės – kaimas Ignalinos rajono savivaldybėje, 5 km į šiaurės rytus nuo Ignalinos, prie kelio į Tverečių (). Seniūnijos centras, gyvenvietėje dvi seniūnaitijos (Draugystės ir Melioratorių). Stovi Vidiškių Švč. Mergelės Marijos Apsilankymo bažnyčia (nuo 1906 m.), išlikęs XVIII a. Vidiškių dvaro kompleksas, kurį sudaro šeši statiniai. Tarp Varnio ežerėlio ir aukštam šlaite stovinčių dvaro rūmų plyti nemažas ūksmingas parkas. Veikia Vidiškių gimnazija, biblioteka.

miniatiūra|250px|left|Akmuo su įrašu „Vidiškės 1630“

 Etimologija 

Vidiškės – asmenvardinis vietovardis, priesagos -iškės vedinys iš asmenvardžio Vidas. XIX a. kaimas ir palivarkas vadinosi Vidiškėmis, o dvaras – Pšyjazne.

 Istorija 
miniatiūra|250px|left|Riboženklis kelyje į Tverečių

Istoriniuose šaltiniuose Vidiškės minimos nuo XVI a. Prieš 1675 m. pastatyta koplyčia. 1828 m. Vidiškių dvare Jonas Kaminskis pastatė bažnytėlę. 1906 m. Jonas Kaminskis [anūkas] pastatė mūrinę Švč. M. Marijos Apsilankymo bažnyčią. 1930 m. kaime buvo pastatytas malūnas. Iki 1940 m. prie kaimo buvo Vidiškių dvaras. XIX a. čia minimos kelios vietovės Švenčionių apskrityje: Linkmenų valsčiaus Drobiškio seniūnijoje buvo Vidiškių kaimas, valstybinis palivarkas ir viensėdis, o Daugėliškio valsčiuje – Pšyjaznės dvaras, kuriame buvo seniūnijos centras.

Sovietmečiu buvo apylinkės centras, paukštininkystės tarybinio ūkio centrinė gyvenvietė. Veikė Ignalinos melioracinės statybos valdyba (nuo 1963 m.), paštas (nuo 1952 m.), felčerių-akušerių punktas (nuo 1957 m.), vaikų darželis (nuo 1967 m.), vidurinė mokykla (1992–1995 m. devynmetė), kultūros namai (nuo 1963 m.), biblioteka (nuo 1956 m.).enciklopedija.ignalinosvb.lt

2015 m. liepos 16 d. patvirtintas Vidiškių herbas.

|}

 Gyventojai 

 Žymūs žmonės 
 Vidiškėse senatvėje gyveno žinomas aukštaičių (kilęs iš Kirdeikių) švietėjas Silvestras Gimžauskas (1845–1897). Jis šiame krašte rinko liaudies kūrybą, kalbos ir etnografijos dalykus, platino knygas.
 Algimantas Šalna, Lietuvos biatlonininkas, pasaulio ir olimpinių žaidynių čempionas.

 Šaltiniai 



 Nuorodos 
 Miesteliai.lt 
 Vidiškių žemėlapiai